pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“อนุทิน” รับมอบ ATK-หน้ากากอนามัย-ผลิตภัณฑ์เครื่องดื่มจากภาคเอกชน สนับสนุนภารกิจป้องกันโควิด 19
วันพุธที่ 27 เมษายน 2565
“อนุทิน” รับมอบ ATK-หน้ากากอนามัย-ผลิตภัณฑ์เครื่องดื่มจากภาคเอกชน สนับสนุนภารกิจป้องกันโควิด 19
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุดตรวจโควิด ATK 2 หมื่นชุด และหน้ากากอนามัยทางการแพทย์ 2 หมื่นชิ้น และผลิตภัณฑ์เครื่องดื่มจากภาคเอกชน เพื่อสนับสนุนบุคลากรทางการแพทย์ในการดําเนินงานควบคุมป้องกันโรคโควิด 19
วันนี้ (27 เมษายน 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีรับมอบของบริจาคเพื่อสนับสนุนการดําเนินงานป้องกันโรคโควิด 19 จากภาคเอกชน ได้แก่ ชุดตรวจโควิดATK จํานวน 2 หมื่นชุด และหน้ากากอนามัยทางการแพทย์ จํานวน 2 หมื่นชิ้น จากบริษัท เอชไอพี โกลบอล จํากัด และเครื่องดื่มน้ํามะพร้าวและเฉาก๊วย จํานวน 100 ลัง จากบริษัท สยามฟู้ด จํากัด
นายอนุทิน กล่าวว่า การแพร่ระบาดโรคโควิด 19 ในช่วง 2 ปีที่ผ่านมา กระทรวงสาธารณสุขสามารถให้การดูแลรักษา ควบคุมและป้องกันโรคได้อย่างดี ส่วนหนึ่งมาจากการได้รับความร่วมมือจากภาคประชาชนและผู้ประกอบการที่ให้การสนับสนุนการดําเนินงานของกระทรวงสาธารณสุขมาโดยตลอด เป็นสิ่งที่ทําให้บุคลากรทางการแพทย์รวมถึงผู้ป่วยมีกําลังใจในการต่อสู้กับโรค ถือเป็นส่วนสําคัญที่ทําให้ประเทศไทยสามารถก้าวผ่านวิกฤตการณ์ครั้งนี้ไปได้
“วันนี้ต้องขอบคุณน้ําใจไมตรีของทั้ง 2 บริษัท ซึ่งไม่ใช่ครั้งแรกที่มาสนับสนุน แต่ได้ให้การสนับสนุนการดําเนินงานของกระทรวงสาธารณสุขมาแล้วหลายครั้ง เช่น เครื่องช่วยหายใจ ซึ่งเป็นสิ่งที่จําเป็นมากในการรักษาผู้ป่วยโควิด โดยสิ่งของบริจาคครั้งนี้ จะจัดส่งไปให้หน่วยงานนําไปใช้ให้เกิดประโยชน์ต่อไป” นายอนุทินกล่าว
**************************************27 เมษายน 2565
รัฐบาลไทย-ข่าวทำเนียบรัฐบาล-ประกาศ ขสมก. 20 กรกฎาคม 2564​ พบพนักงานติดเชื้อไวรัส COVID-19 จำนวน 9 ราย
วันอังคารที่ 20 กรกฎาคม 2564
ประกาศ ขสมก. 20 กรกฎาคม 2564​ พบพนักงานติดเชื้อไวรัส COVID-19 จํานวน 9 ราย
ประกาศ ขสมก. 20 กรกฎาคม 2564​ พบพนักงานติดเชื้อไวรัส COVID-19 จํานวน 9 ราย
1) พนักงานเก็บค่าโดยสารรถปรับอากาศ สาย 73ก เพศหญิง อายุ 49 ปี
2) เจ้าหน้าที่บริหารงานทั่วไป ระดับ 4 งานแผนงาน เขตการเดินรถที่ 5 เพศชาย อายุ 55 ปี
3) พนักงานขับรถโดยสารปรับอากาศ สาย 39 เพศชาย อายุ 40 ปี
4) พนักงานเก็บค่าโดยสารรถธรรมดา สาย 205 เพศหญิง อายุ 59 ปี
5) พนักงานขับรถโดยสารธรรมดา สาย 105 เพศชาย อายุ 58 ปี
6) พนักงานเก็บค่าโดยสารรถปรับอากาศ สาย 140 เพศหญิง อายุ 45 ปี
7) พนักงานเก็บค่าโดยสารรถปรับอากาศ สาย 514 เพศหญิง อายุ 45 ปี
8) พนักงานขับรถโดยสารธรรมดา สาย 101 เพศชาย อายุ 43 ปี
9) พนักงานเก็บค่าโดยสารรถปรับอากาศ สาย 79 เพศหญิง อายุ 45 ปี
รัฐบาลไทย-ข่าวทำเนียบรัฐบาล-เยียวยาแรงงาน 10 จังหวัดสีแดงเข้ม
วันอาทิตย์ที่ 22 สิงหาคม 2564
เยียวยาแรงงาน 10 จังหวัดสีแดงเข้ม
วันอังคารที่ 20 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบขยายพื้นที่ตามมาตรการเยียวยาแรงงานและผู้ประกอบการในระบบประกันสังคมครอบคลุมทั้ง ม.33 39 และ 40 เป็น 10 จังหวัด ได้แก่ กทม. นนทบุรี สมุทรปราการ นครปฐม ปทุมธานี สมุทรสาคร สงขลา ยะลา ปัตตานี และนราธิวาส และเพิ่มประเภทกิจการเพื่อให้ความช่วยเหลืออย่างทั่วถึงรวม 9 สาขา ได้แก่ สาขาก่อสร้าง ที่พักแรมและบริการด้านอาหาร ศิลปะ บันเทิงและนันทนาการ กิจกรรมบริการ กิจกรรมขายส่งขายปลีก ซ่อมยานยนต์ ขนส่งและสถานที่เก็บสินค้า กิจกรรมการบริหารและบริการสนับสนุน กิจกรรมวิชาชีพ วิทยาศาสตร์และกิจกรรมทางวิชาการ กิจกรรมข้อมูลข่าวสารและการสื่อสาร สําหรับผู้ที่อยู่นอกระบบสามารถติดต่อขึ้นทะเบียนที่สํานักงานประกันสังคมได้ภายในเดือน ก.ค. นี้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธ.ก.ส. โอนแล้ว! เงินประกันรายได้เกษตรกรผู้ปลูกข้าว ปี 2564/65
วันพุธที่ 10 พฤศจิกายน 2564
ธ.ก.ส. โอนแล้ว! เงินประกันรายได้เกษตรกรผู้ปลูกข้าว ปี 2564/65
ธ.ก.ส. จ่ายเงินตามโครงการประกันรายได้เกษตรกรผู้ปลูกข้าว ปี 2564/65 วงเงินรวมกว่า 13,200 ล้านบาท แก่เกษตรกรผู้ปลูกข้าว 5 ชนิด เริ่มจ่ายแล้ววันนี้ทั่วประเทศ (9 พ.ย. 64) จํานวนกว่า 530,000 ราย เป็นเงินกว่า 11,200 ล้านบาท
ธ.ก.ส. จ่ายเงินตามโครงการประกันรายได้เกษตรกรผู้ปลูกข้าว ปี 2564/65 วงเงินรวมกว่า 13,200 ล้านบาท แก่เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ข้าวเปลือกหอมมะลินอกพื้นที่ ข้าวเปลือกเจ้า ข้าวเปลือกหอมปทุมธานี และข้าวเปลือกเหนียว เริ่มจ่ายแล้ววันนี้ทั่วประเทศ (9 พ.ย. 64) จํานวนกว่า 530,000 ราย เป็นเงินกว่า 11,200 ล้านบาท
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้รับมอบหมายให้ดําเนินจ่ายเงินตามโครงการประกันรายได้เกษตรกรผู้ปลูกข้าวปี 2564/65 วงเงินรวม 13,225 ล้านบาท เพื่อช่วยเหลือเกษตรกรผู้ปลูกข้าว และป้องกันความเสี่ยงด้านราคาไม่ให้ประสบปัญหาขาดทุน ลดภาระค่าใช้จ่ายในการแก้ไขปัญหาราคาผลผลิตตกต่ําจากสถานการณ์เศรษฐกิจโลก การแพร่ระบาดของเชื้อไวรัสโควิด-19 และอุทกภัย โดยที่กลไกตลาดยังคงทํางานเป็นปกติ โดยประกันรายได้แก่เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ตันละ 15,000 บาท ครัวเรือนละไม่เกิน 14 ตัน ข้าวเปลือกหอมมะลินอกเขต ตันละ 14,000 บาท ครัวเรือนละไม่เกิน 16 ตัน ข้าวเปลือกเจ้า ตันละ 10,000 บาท ครัวเรือนละไม่เกิน 30 ตัน ข้าวเปลือกหอมปทุมธานี ตันละ 11,000 บาท ครัวเรือนละ ไม่เกิน 25 ตัน และข้าวเปลือกเหนียว ตันละ 12,000 บาท ครัวเรือนละไม่เกิน 16 ตัน โดยเริ่มโอนเงินส่วนต่างการประกันรายได้ในวันที่ 9 พฤศจิกายน 2564 เป็นวันแรก ซึ่งมีเกษตรกรได้รับประโยชน์จํานวน 530,842 ครัวเรือน เป็นเงิน 11,230.69 ล้านบาท
สําหรับหลักเกณฑ์การจ่ายเงินประกันรายได้ เกษตรกรจะต้องขึ้นทะเบียนเกษตรกรผู้ปลูกข้าวปีการผลิต 2564/65 กับกระทรวงเกษตรและสหกรณ์ และต้องแจ้งวันที่คาดว่าจะเก็บเกี่ยว เพื่อใช้เป็นข้อมูลช่วงเวลาที่เกษตรกรจะได้รับสิทธิชดเชย โดยกรมส่งเสริมการเกษตรจัดส่งข้อมูลการขึ้นทะเบียนเกษตรกรผู้ปลูกข้าว จําแนกตามช่วงเวลาที่เก็บเกี่ยวและคํานวณปริมาณผลผลิต โดยใช้พื้นที่ทั้งหมดที่ขึ้นทะเบียนปลูกข้าวแต่ละชนิดคูณผลผลิตเฉลี่ยต่อไร่เป็นปริมาณผลผลิตที่ต้องชดเชย แต่ต้องไม่เกินปริมาณที่กําหนดไว้ข้างต้น ส่งให้ ธ.ก.ส. เพื่อเป็นข้อมูลในการจ่ายเงิน จากนั้น ธ.ก.ส. จะดําเนินการจ่ายเงินเข้าบัญชีเกษตรกรโดยตรง ภายใน 3 วัน นับจากวันที่ได้รับราคาเกณฑ์กลางอ้างอิงในแต่ละรอบจากคณะอนุกรรมการกํากับดูแลและกําหนด
เกณฑ์กลางอ้างอิงโครงการประกันรายได้เกษตรกรผู้ปลูกข้าว ซึ่งเกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม ลงพื้นที่เยี่ยมชม สหกรณ์การเกษตรห้วยคต จำกัด
วันศุกร์ที่ 12 พฤศจิกายน 2564
รองปลัดกระทรวงอุตสาหกรรม ลงพื้นที่เยี่ยมชม สหกรณ์การเกษตรห้วยคต จํากัด
นายจุลพงษ์ ทวีศรี รองปลัดกระทรวงอุตสาหกรรม พร้อมด้วยนางวรวรรณ ชิตอรุณ รองปลัดกระทรวงอุตสาหกรรม ลงพื้นสหกรณ์การเกษตรห้วยคต จํากัด อําเภอห้วยคต จังหวัดอุทัยธานี
รองปลัดกระทรวงอุตสาหกรรม ลงพื้นที่เยี่ยมชม สหกรณ์การเกษตรห้วยคต จํากัด
วันที่ 11 พฤศจิกายน 2564 เวลา 14.00 น. นายจุลพงษ์ ทวีศรี รองปลัดกระทรวงอุตสาหกรรม พร้อมด้วยนางวรวรรณ ชิตอรุณ รองปลัดกระทรวงอุตสาหกรรม ลงพื้นสหกรณ์การเกษตรห้วยคต จํากัด อําเภอห้วยคต จังหวัดอุทัยธานี เพื่อเยี่ยมชมและให้คําปรึกษาพร้อมผลักดันการใช้นวัตกรรมในการแปรรูป สร้างมูลค่าเพิ่มให้ผลผลิตจากสับปะรด ซึ่งจะสามารถเพิ่มมูลค่าของผลิตภัณฑ์ให้สูงขึ้นได้ โดยจังหวัดอุทัยธานี มีผลผลิตสับปะรด อยู่ที่ประมาณ 90000 ตันต่อปี โดย 40% ขายเป็น สับปะรดโรงงาน ส่วนอีก 60% เป็นสับปะรดอื่นๆ ที่สามารถนําไปใช้ในด้านเครื่องสําอาง หรือในด้านอาหารเสริม เป็นต้น
รัฐบาลไทย-ข่าวทำเนียบรัฐบาล-ไอแบงก์ออกสินเชื่อช่วยผู้ประกอบการรายย่อย 5 จังหวัดชายแดนใต้ ต้อนรับเปิดประเทศ ให้วงเงินสูงสุดรายละแสน ไม่ต้องมีหลักทรัพย์/บุคคลค้ำ
วันพุธที่ 18 พฤษภาคม 2565
ไอแบงก์ออกสินเชื่อช่วยผู้ประกอบการรายย่อย 5 จังหวัดชายแดนใต้ ต้อนรับเปิดประเทศ ให้วงเงินสูงสุดรายละแสน ไม่ต้องมีหลักทรัพย์/บุคคลค้ํา
ไอแบงก์ออก “โครงการสินเชื่อเพื่อผู้ประกอบอาชีพรายย่อย” เพื่อสนับสนุนทางการเงินแก่ผู้ประกอบการธุรกิจรายย่อยในพื้นที่ 5 จังหวัดชายแดนภาคใต้ ที่ต้องการลงทุน ขยาย ปรับปรุง หรือฟื้นกิจการ ต้อนรับการเปิดประเทศ โดยให้วงเงินสินเชื่อขั้นต่ํา 50,000 บาท
ธนาคารอิสลามแห่งประเทศไทย (ไอแบงก์) ออก “โครงการสินเชื่อเพื่อผู้ประกอบอาชีพรายย่อย” เพื่อสนับสนุนทางการเงินแก่ผู้ประกอบการธุรกิจรายย่อยในพื้นที่ 5 จังหวัดชายแดนภาคใต้ ที่ต้องการลงทุน ขยาย ปรับปรุง หรือฟื้นกิจการ ต้อนรับการเปิดประเทศ โดยให้วงเงินสินเชื่อขั้นต่ํา 50,000 บาท และสูงสุดไม่เกิน 100,000 บาท คิดอัตรากําไร SPRR +7% ตลอดอายุสัญญา (ปัจจุบัน SPRR = 8.00% ต่อปี) ผ่อนได้นานสูงสุด 5 ปี
คุณสมบัติของผู้ขอสินเชื่อ ต้องเป็นบุคคลธรรมดาที่มีสัญชาติไทย มีอายุตั้งแต่ 20 ปีขึ้นไป และไม่เกิน 65 ปี (เมื่อรวมกับระยะเวลาที่ขอสินเชื่อ) มีรายชื่อในทะเบียนบ้านและประกอบกิจการอยู่ในพื้นที่ 5 จังหวัดชายแดนภาคใต้ ได้แก่ จังหวัดปัตตานี ยะลา นราธิวาส สงขลา และสตูล รายได้สุทธิหลังหักค่าใช้จ่ายในการดําเนินงานไม่ต่ํากว่า 10,000 บาทต่อเดือน ประกอบกิจการไม่ขัดหลักชะรีอะฮ์มาแล้วไม่น้อยกว่า 2 ปี สถานประกอบกิจการมีหลักแหล่งแน่นอน (ไม่รวมหาบเร่ แผงลอย กรณีเช่าสถานประกอบการต้องมีสัญญาเช่า) ไม่ต้องมีหลักหลักทรัพย์หรือบุคคลค้ําประกันขอให้มีเพียงบุคคลอ้างอิงอย่างน้อย 1 คนก็ขอสินเชื่อได้
ผู้สนใจสามารถติดต่อยื่นขอสินเชื่อได้ที่ ไอแบงก์ ในพื้นที่ 5 จังหวัดชายแดนภาคใต้ ทุกสาขา ตั้งแต่วันนี้ – 31 พฤษภาคม 2566 หรือจนกว่าวงเงินโครงการจะเต็ม (วงเงินสินเชื่อโครงการนี้ 25 ล้านบาท) สอบถามข้อมูลเพิ่มเติมได้ที่ iBank Call Center 1302
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการทุกหน่วยงานที่เกี่ยวข้องเร่งช่วยเหลือกลุ่มผู้ประกอบการและลูกจ้างอาชีพกลางคืน พิจารณา 3 หลักเกณฑ์เยียวยา
วันเสาร์ที่ 4 ธันวาคม 2564
โฆษกรัฐบาลเผย นายกฯ สั่งการทุกหน่วยงานที่เกี่ยวข้องเร่งช่วยเหลือกลุ่มผู้ประกอบการและลูกจ้างอาชีพกลางคืน พิจารณา 3 หลักเกณฑ์เยียวยา
โฆษกรัฐบาลเผย นายกรัฐมนตรี สั่งการทุกหน่วยงานที่เกี่ยวข้องเร่งช่วยเหลือกลุ่มผู้ประกอบการและลูกจ้างอาชีพกลางคืน พิจารณา 3 หลักเกณฑ์เยียวยา
วันนี้(4ธ.ค.64)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีกว่าการกระทรวงกลาโหมได้สั่งการให้เร่งหามาตรการเยียวยาช่วยเหลือกลุ่มผู้ประกอบการและลูกจ้างอาชีพกลางคืนที่ได้รับผลกระทบจากการสถานการณ์โควิด-19ซึ่งได้มอบหมายให้กระทรวงแรงงานสรุปผลการเจรจากับตัวแทนสมาคมเครือข่ายนักร้องนักแสดงนักดนตรีและผู้ประกอบการสถานบันเทิงผับคลับบาร์คาราโอเกะโดยเบื้องต้นกระทรวงแรงงานและสํานักงานสภาพัฒนาการเศรษฐกิจและสังคมแห่งชาติ(สภาพัฒน์)ได้พิจารณาวงเงินและหลักเกณฑ์การเยียวยาผู้ที่ได้รับผลกระทบทั้งผู้ประกอบการและลูกจ้างโดยแบ่งเป็น3กลุ่มดังนี้
1.กลุ่มนายจ้างสถานประกอบการซึ่งส่วนมากอยู่ในส่วนธุรกิจเอสเอ็มอีรัฐบาลจะให้นโยบายเยียวยารายละ3,000บาทตามจํานวนลูกจ้างต่อเดือน
2.กลุ่มลูกจ้างที่อยู่ในระบบประกันสังคมตามมาตรา33อยู่ในธุรกิจผับบาร์ทั้งเด็กเสริฟพ่อครัวเสมียนบัญชีจะแบ่งเป็น2ส่วนคือส่วนที่1รัฐบาลจะให้ประกันสังคมเยียวยาว่างงานจากเหตุสุดวิสัยจ่าย50%และส่วนที่2หากไม่เพียงพบในการใช้จ่ายจะนําส่วนของเงินกู้สภาพัฒน์ฯโดยประมาณการตัวเลขเบื้องต้นไว้ที่5,000บาท ทั้งนี้หากอยู่ในระบบประกันสังคมจะได้2ส่วนโดยให้ประกันสังคมช่วย50%อีกส่วนขอเงินกู้จากรัฐบาล
3.กลุ่มลูกจ้างที่ไม่อยู่ในระบบประกันสังคมซึ่งส่วนใหญ่เป็นศิลปินอิสระอาจต้องขึ้นทะเบียนตามมาตรา40ของประกันสังคมได้ตรวจสอบตัวเลขในระบบเบื้องต้นมีจํานวนประมาณไม่เกิน1.5แสนรายโดยจะขอให้สมาคม/สมาพันธ์รับรองบุคคลเหล่านี้รวมทั้งในส่วนผู้ที่เกินอายุเกิน65ปีที่ไม่เข้าข่ายมาตรา40จะประสานให้กระทรวงวัฒนธรรมสํารวจจํานวนเพื่อหาแนวทางช่วยเหลือเพิ่มเติมด้วยเช่นกัน
ทั้งนี้หลักเกณฑ์ดังกล่าวจะนําเสนอต่อคณะกรรมการกลั่นกรองงบประมาณกระทรวงการคลังสภาพัฒน์ฯและนําเข้าสู่ที่ประชุมคณะรัฐมนตรีเพื่อพิจารณาเห็นชอบต่อไป
"นายกรัฐมนตรีเน้นย้ําว่าต้องให้ความสําคัญกับการช่วยเหลือประชาชนในทุกสาขาอาชีพให้ได้รับการดูแลบรรเทาความเดือดร้อนอย่างทั่วถึงและครอบคลุมมากที่สุดโดยได้สั่งการให้ทุกภาคส่วนต้องทํางานควบคู่กันเพื่อเร่งพิจารณาหาแนวทางและมาตรการที่เหมาะสมขณะเดียวกันฝ่ายผู้ประกอบการต้องให้ความร่วมมือด้วยโดยเฉพาะการป้องกันการแพร่ระบาดซึ่งต้องดําเนินการอย่างเคร่งครัดตามมาตรการCOVID Free Settingเพื่อเตรียมความพร้อมในการเปิดให้บริการ"โฆษกรัฐบาลกล่าว
————
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ เร่งรัดติดตามการดำเนินงานโครงการยกระดับแปลงใหญ่ฯ
วันพฤหัสบดีที่ 4 พฤศจิกายน 2564
กระทรวงเกษตรและสหกรณ์ เร่งรัดติดตามการดําเนินงานโครงการยกระดับแปลงใหญ่ฯ
กระทรวงเกษตรและสหกรณ์ เร่งรัดติดตามการดําเนินงานโครงการยกระดับแปลงใหญ่ฯ
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมติดตามเร่งรัดการดําเนินงานโครงการแปลงใหญ่ด้วยเกษตรสมัยใหม่และเชื่อมโยงตลาด ครั้งที่ 4/2564 ผ่านระบบ Video Conference (Zoom Meeting) โดยที่ประชุมได้รับทราบแผนผลการเบิกจ่ายเงินของกลุ่มแปลงใหญ่ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาดจากทั้ง 8 หน่วยงานที่เกี่ยวข้อง ซึ่งภาพรวมกลุ่มแปลงใหญ่มีการใช้จ่ายเงินแล้ว 3,121 แปลง คิดเป็นร้อยละ 92.31 กลุ่มแปลงใหญ่อยู่ระหว่างการใช้จ่ายเงิน 258 แปลง คิดเป็นร้อยละ 7.69 โดยเบิกจ่ายเงินแล้ว 8,182.100 ล้านบาท คิดเป็นร้อยละ 87.46 ของงบประมาณที่ได้รับอนุมัติจัดสรร
ทั้งนี้ รองปลัดกระทรวงเกษตรและสหกรณ์ได้เน้นย้ําให้หน่วยงานเร่งรัดการเบิกจ่ายให้ทันตามกรอบระยะเวลาที่กําหนด และให้ติดตามเร่งรัดอย่างใกล้ชิดกับแปลงใหญ่ที่คาดจะมีปัญหาในการดําเนินการ คาดแปลงใหญ่ที่เข้าร่วมโครงการทั้งหมดจะดําเนินการได้ตามแผนที่วางไว้และเสร็จทันตามกรอบระยะเวลาโครงการ
นอกจากนี้ ที่ประชุมยังได้เห็นชอบแผนประชาสัมพันธ์โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด โดยกําหนดทําข่าวประชาสัมพันธ์ทั่วไปในช่วงการจัดประชุม (ครม.สัญจร) ของจังหวัดกระบี่ และจังหวัดสระแก้ว และประชาสัมพันธ์ข่าวอย่างต่อเนื่องผ่านช่องทางต่าง ๆ ในผลการดําเนินงานของทุกจังหวัด จัดทํา Press Tour ในช่วงปลายเดือน พฤศจิกายน 2564 ในจังหวัดสระบุรี และต้นเดือนธันวาคม 2564 ในจังหวัดศรีสะเกษ และการประชาสัมพันธ์ Kick Off โครงการ กําหนดช่วงเดือนธันวาคม 2564 ในจังหวัดประจวบคีรีขันธ์ สุพรรณบุรี และจังหวัดอุทัยธานี โดยมอบหมายให้ทุกหน่วยงานคัดเลือกและส่งข้อมูลแปลงใหญ่ที่เข้าร่วมโครงการให้กับฝ่ายเลขานุการเพื่อทําการประชาสัมพันธ์ตามแผนงานต่อไป
รัฐบาลไทย-ข่าวทำเนียบรัฐบาล-รฟฟท. จับผู้ต้องสงสัยลักลอบตัดสายไฟและสายส่งสัญญาณรถไฟฟ้าชานเมืองสายสีแดง
วันพุธที่ 13 กรกฎาคม 2565
รฟฟท. จับผู้ต้องสงสัยลักลอบตัดสายไฟและสายส่งสัญญาณรถไฟฟ้าชานเมืองสายสีแดง
ได้พร้อมของกลางระหว่างเส้นทางสถานีหลักหก กับสถานีรังสิต พร้อมประสานนําตัวส่งเจ้าหน้าที่ตํารวจเพื่อดําเนินคดีตามกฎหมายอย่างถึงที่สุด
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม ผู้ให้บริการรถไฟฟ้าชานเมืองสายสีแดง เปิดเผยว่า เมื่อช่วงกลางดึกของวันที่ 12 กรกฎาคม 2565 ที่ผ่านมา เจ้าหน้าที่รักษาความปลอดภัย และเจ้าหน้าที่ชุดลาดตระเวน ได้ออกตรวจพื้นที่ตามแนวเส้นทางเดินรถไฟฟ้าสายบางซื่อ - รังสิต ได้พบถุงกระสอบสีขาวอยู่บริเวณท่อสายส่งสัญญาณรถไฟฟ้า ช่วงระหว่างสถานีหลักหก กับสถานีรังสิต จึงเข้าทําการตรวจสอบ พบผู้ต้องสงสัย 1 คน ซ่อนตัวอยู่ภายในท่อสายสัญญาณ เจ้าหน้าที่จึงได้ทําการแสดงตัว เพื่อขอตรวจสอบ โดยหลังจากการตรวจสอบผู้ต้องสงสัย พบอุปกรณ์ที่คาดว่าใช้สําหรับตัดสายไฟ จึงติดต่อประสานงานเจ้าหน้าที่ตํารวจ สถานีตํารวจภูธรปากคลองรังสิต เพื่อนําตัวไปสอบสวน และประสานงานการรถไฟแห่งประเทศไทย เพื่อส่งเรื่องดําเนินคดีตามกฎหมายอย่างถึงที่สุด
ทั้งนี้บริษัทคํานึงถึงความปลอดภัยในการให้บริการแก่ผู้โดยสารเป็นสําคัญ โดยยังคงเข้มงวดในการส่งเจ้าหน้าที่ออกตรวจตราตามเส้นทางการให้บริการทุกวันตลอด 24 ชั่วโมง เพื่อป้องกันการลักลอบตัดสายไฟและสายส่งสัญญาณของรถไฟฟ้าชานเมืองสายสีแดงต่อไป
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-รับกระแสประชาชนตอบรับปลดล็อกกัญชา สธ.เตรียมจัดใหญ่ ประชุมวิชาการกัญชาทางการแพทย์ครั้งที่ 1 ทั่วประเทศ
วันอาทิตย์ที่ 13 กุมภาพันธ์ 2565
รับกระแสประชาชนตอบรับปลดล็อกกัญชา สธ.เตรียมจัดใหญ่ ประชุมวิชาการกัญชาทางการแพทย์ครั้งที่ 1 ทั่วประเทศ
รับกระแสประชาชนตอบรับปลดล็อกกัญชา สธ.เตรียมจัดใหญ่ ประชุมวิชาการกัญชาทางการแพทย์ครั้งที่ 1 ทั่วประเทศ
เมื่อวันที่ 13 ก.พ. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ภายหลังมีประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ. 2565 โดยล็อกปลดกัญชาและกัญชงพ้นจากยาเสพติดให้โทษ มีผลบังคับใช้ 120 วัน นับจากวันที่ประกาศลงในราชกิจจานุเบกษา 9 ก.พ.2565 กระทรวงสาธารณสุข แจ้งว่า วิสาหกิจชุมชนหลายแห่ง ได้จัดอบรมให้ความรู้กับประชาชนเกี่ยวกับการใช้ประโยชน์จากกัญชาและกัญชง และมีประชาชนให้ความสนใจเข้ารับการอบรม เสริมองค์ความรู้การใช้ประโยชน์จากพืชกัญชาและกัญชงจํานวนมาก แสดงให้เห็นถึงว่าประชาชนต่างตอบรับการปลดล็อกกัญชาและกัญชงเป็นอย่างดี
น.ส.ไตรศุลี กล่าวว่า เพื่อเสริมองค์ความรู้เกี่ยวกับพืชกัญชาและกัญชงให้กับประชาชน กระทรวงสาธารณสุข เตรียมจัดประชุมวิชาการกัญชาทางการแพทย์ครั้งที่ 1 โดยกระจายการจัดงานในทุกเขตสุขภาพทั่วประเทศ เน้น 3 กลุ่มเป้าหมาย ประกอบด้วย 1) ผู้ป่วย 2) ประชาชนทั่วไป 3) ผู้ประกอบการ คาดว่าจะเริ่มจัดประชุมวิชาการฯ ที่แรกในเขตสุขภาพที่ 9 จังหวัดสุรินทร์วันที่ 4-6 มี.ค.2565 และจะขยายการจัดงานครอบคลุมทุกเขตสุขภาพ โดยการจัดประชุมดังกล่าว จะมีการแสดงการความก้าวหน้ากัญชาทางการแพทย์ มีการจัดคลินิกกัญชาบูรณาการ พร้อมกับจัดมหกรรมกัญชากัญชงภายในงานด้วย
น.ส.ไตรศุลี กล่าวว่า นายอนุทิน ชาญวีรกูล รองนายกรัฐมนตรี และ รมว.สาธารณสุข ได้เสนอร่างพระราชบัญญัติ กัญชา กัญชง พ.ศ.... ต่อสภาผู้แทนราษฎรแล้ว เพื่อควบคุมการใช้กัญชา กัญชง ให้เกิดประโยชน์ เกิดประสิทธิภาพสูงสุด และป้องกันไม่ให้มีการนําไปใช้ในทางที่ผิด เชื่อว่าจะสามารถประกาศใช้ได้ทัน 120 วัน รองรับการประกาศปลดล็อกกัญชาและกัญชงพ้นยาเสพติดให้โทษ โดยการปลูกและการใช้ประโยชย์จากกัญชาและกัญชง ต้องเป็นไปตามข้อกําหนดของกฎหมาย
“การศึกษาวิจัยและพัฒนาการใช้กัญชาและกัญชง เป็นพืชสมุนไพรในทางการแพทย์ ถือเป็นหนึ่งในนโยบายเร่งด่วนของรัฐบาล โดยวันนี้รัฐบาลได้ปลดล็อกพืชกัญชาและกัญชงพ้นจากยาเสพติด เพื่อให้เกิดการสร้างอาชีพ สร้างรายได้ให้กับประชาชน ให้สามารถใช้ประโยชน์ในการรักษาและดูแลสุขภาพของประชาชนในระดับครัวเรือนได้” น.ส.ไตรศุลี กล่าว
.......................
รัฐบาลไทย-ข่าวทำเนียบรัฐบาล-โคราชรวมพลังภาคีเครือข่าย ตั้ง CI และรพ.สนาม กว่า 200 แห่ง รองรับผู้ติดเชื้อโควิดได้ 7,000 คน
วันเสาร์ที่ 14 สิงหาคม 2564
โคราชรวมพลังภาคีเครือข่าย ตั้ง CI และรพ.สนาม กว่า 200 แห่ง รองรับผู้ติดเชื้อโควิดได้ 7,000 คน
รองนายกรัฐมนตรีและรัฐมนตรีว่าการกระทรวงสาธารณสุข เผย ภาคีเครือข่ายในจังหวัดนครราชสีมา ร่วมกันตั้งศูนย์พักคอย และ โรงพยาบาลสนาม รวมกว่า 200 แห่ง รองรับผู้ติดเชื้อโควิด19 ได้ 7,000 คน ช่วยคัดแยกผู้ติดเชื้อออกจากชุมชนเพื่อควบคุมโรค
รองนายกรัฐมนตรีและรัฐมนตรีว่าการกระทรวงสาธารณสุข เผย ภาคีเครือข่ายในจังหวัดนครราชสีมา ร่วมกันตั้งศูนย์พักคอย และ โรงพยาบาลสนาม รวมกว่า 200 แห่ง รองรับผู้ติดเชื้อโควิด19 ได้ 7,000 คน ช่วยคัดแยกผู้ติดเชื้อออกจากชุมชนเพื่อควบคุมโรค พร้อมย้ําให้เร่งรัดการฉีดวัคซีนให้ครอบคลุมประชากรในพื้นที่
วันนี้ (14 สิงหาคม 2564) ที่ อ.ปากช่อง จ.นครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายวีระศักดิ์ ศุภกิจโกศล รัฐมนตรีช่วยว่าการกระทรวงคมนาคม นายกอบชัย บุญอรณะ ผู้ว่าราชการจังหวัดนครราชสีมา นายแพทย์ณรงค์ สายวงศ์ รองปลัดกระทรวงสาธารณสุข และผู้บริหารกระทรวงสาธารณสุข ติดตามการดําเนินงานป้องกันควบคุมโรคโควิด 19 และตรวจเยี่ยมการฉีดวัคซีน
นายอนุทินกล่าวว่า ขณะนี้จังหวัดนครราชสีมาพบผู้ติดเชื้อโควิด 19 มากขึ้น ส่วนหนึ่งเป็นผู้ที่เดินทางกลับภูมิลําเนาเพื่อรับการรักษา โดยตั้งแต่ 29 มิถุนายน-13 สิงหาคม 2564 รับผู้ป่วยกลับภูมิลําเนาแล้ว 5,063 ราย นอกจากนี้ ยังพบการติดเชื้อในครอบครัวมากขึ้น ข้อมูลตั้งแต่ 1 เมษายน ถึง 13 สิงหาคม 2564 มีผู้ติดเชื้อสะสม 12,778 ราย ยังรักษาอยู่ 6,507 ราย เป็นกลุ่มสีแดง 226 ราย เหลือง 1,315 ราย เขียว 4,966 ราย สูงสุดที่อําเภอปากช่อง 2,309 ราย รองลงมา อําเภอเมืองนครราชสีมา 1,301 ราย และอําเภอด่านขุนทด 745 ราย ซึ่งผู้ติดเชื้อกว่าร้อยละ 70 เป็นกลุ่มที่ไม่มีอาการ จึงใช้ระบบHI / CI และรพ.สนาม แยกผู้ติดเชื้อออกจากชุมชนเพื่อดูแลได้อย่างครอบคลุมและควบคุมโรคในพื้นที่ได้อย่างมีประสิทธิภาพ
โดยฝ่ายสาธารณสุข ฝ่ายปกครอง ทหาร ตํารวจ ส่วนท้องถิ่น และ สปสช. ได้ร่วมกันจัดตั้งศูนย์พักคอย (Community Isolation) 197 แห่ง รวม 6,042 เตียง โรงพยาบาลสนาม 10 แห่ง รวม 1,005 เตียง และยังมี State Quarantine กักตัวผู้ที่มีความเสี่ยง/เดินทางมาจากพื้นที่เสี่ยงอีก 892 แห่ง 12,191 เตียง เฉพาะอําเภอปากช่อง ซึ่งมีผู้ติดเชื้อมากที่สุด มีศูนย์พักคอย 196 เตียง แต่มีผู้ติดเชื้อทั้งคนไทยและต่างด้าวอยู่ในการดูแล 282 คน หากอาการเปลี่ยนแปลงจะส่งต่อโรงพยาบาลปากช่องนานา ซึ่งมีความพร้อมในการดูแล ทั้งห้องความดันลบ ห้อง ICU โควิด และห้องปฏิบัติการ
นายอนุทินกล่าวต่อว่า ตั้งแต่เดือนสิงหาคมนี้เป็นต้นไป จะกระจายวัคซีนไปยังภูมิภาคมากขึ้น เนื่องจากผู้ผลิตทั้งในประเทศและต่างประเทศได้ทยอยจัดส่งมากขึ้น ขอให้จังหวัดเร่งรัดการฉีดวัคซีนให้กับกลุ่มเป้าหมาย เช่น ผู้สูงอายุ ผู้มีโรคประจําตัว บุคลากรการแพทย์และสาธารณสุขด่านหน้าให้มากและเร็วที่สุด ขณะนี้ จังหวัดนครราชสีมาฉีดวัคซีนให้กับประชากรแล้ว 586,592 โดส เป็นเข็มแรก 411,422 ราย หรือร้อยละ 19.48 ของประชากรเป้าหมาย ส่วนเข็มที่ 2 ฉีดไปแล้ว 161,452 ราย คิดเป็นร้อยละ 7.64 ซึ่งก่อนสิ้นเดือนกันยายนจะฉีดให้ครบกลุ่มเป้าหมายที่กําหนด เพื่อสร้างความปลอดภัยในจังหวัด ให้การท่องเที่ยวและการใช้ชีวิตของประชาชน กลับมาอยู่ในภาวะปกติโดยเร็ว
*********************************** 14 สิงหาคม 2564
รัฐบาลไทย-ข่าวทำเนียบรัฐบาล-โฆษกรัฐบาลสวน “จาตุรนต์” นับวันยิ่งถอยหลังลงคลอง ลั่น ถ้า “บิ๊กตู่” นั่งนายกฯ ต่อ ก็เพราะประชาชนเขาอยากให้อยู่ เหน็บอย่ารีบเล่นใหญ่ ทวงคืนพื้นที่ให้ตระกูลฉายแสงก่อนจะดีกว่า
วันพุธที่ 26 มกราคม 2565
โฆษกรัฐบาลสวน “จาตุรนต์” นับวันยิ่งถอยหลังลงคลอง ลั่น ถ้า “บิ๊กตู่” นั่งนายกฯ ต่อ ก็เพราะประชาชนเขาอยากให้อยู่ เหน็บอย่ารีบเล่นใหญ่ ทวงคืนพื้นที่ให้ตระกูลฉายแสงก่อนจะดีกว่า
โฆษกรัฐบาลสวน “จาตุรนต์” นับวันยิ่งถอยหลังลงคลอง ลั่น ถ้า “บิ๊กตู่” นั่งนายกฯ ต่อ ก็เพราะประชาชนเขาอยากให้อยู่ เหน็บอย่ารีบเล่นใหญ่ ทวงคืนพื้นที่ให้ตระกูลฉายแสงก่อนจะดีกว่า
วันที่ 26 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายจาตุรนต์ ฉายแสง สมาชิกพรรคเพื่อไทย และอดีตรองนายกรัฐมนตรี ระบุว่า การอยู่ในตําแหน่งนายกรัฐมนตรีของพลเอก ประยุทธ์ จันทร์โอชาต่อจากนี้ไปไม่ใช่เพื่อการแก้ปัญหาประเทศหรือสร้างผลงานใด ๆ แต่เป็นการซื้อเวลาเพื่อหาทางลดความเสียหายของพลเอก ประยุทธ์ เองเท่านั้นว่า นายจาตุรนต์เป็นถึงอดีตรัฐมนตรี และเป็นคนเดือนตุลา แต่นับวันความคิดยิ่งถอยหลังลงคลอง จึงไม่แปลกใจที่การเลือกตั้งครั้งล่าสุดตระกูลฉายแสงถึงได้สูญพันธุ์ หมดความขลัง แล้วก็คิดว่าคนอื่นจะเหมือนกับตัวเอง อย่างไรก็ตาม ยืนยันว่า พลเอก ประยุทธ์ มุ่งมั่นตั้งใจทํางานเพื่อแก้ปัญหาความเดือดร้อนให้กับประชาชนอย่างเต็มที่ จึงไม่สนใจการตอบโต้ทางการเมืองใด ๆ ทําให้บางกลุ่มบางคนได้ใจ ออกมาบิดเบือนข้อเท็จจริงอยู่ทุกวัน
ส่วนกรณีที่นายจาตุรนต์ระบุว่า สิ่งที่ประชาชนจะต้องช่วยกันคิดว่า ทําอย่างไรรัฐบาลใหม่จะไม่ใช่พวกที่สืบทอดอํานาจมาด้วยกัน แต่เป็นรัฐบาลที่มาจากประชาชนและพร้อมจะแก้ปัญหาประเทศตอบสนองความต้องการของประชาชนจริง ๆ นั้น นายธนกร กล่าวว่า ยิ่งฟังก็ยิ่งเห็นว่า นายจาตุรนต์คงกู่ไม่กลับแล้ว อยากเป็นรัฐบาลมาก แต่คิดทําอะไรไม่เป็น จึงต้องอาศัยความเห็นประชาชนช่วยผลักดันตัวเองให้ได้เป็นรัฐบาล ถ้ารัฐบาลชุดใหม่ต่อจากนี้เป็นการสืบทอดอํานาจ ก็คงเป็นการสืบทอดอํานาจจากประชาชนให้เข้ามาแก้ปัญหาของประเทศ หลังรัฐบาลในอดีตปล่อยให้มีการทุจริตมากมายจนมีอดีตรัฐมนตรีต้องติดคุกมากกว่า เพราะรัฐบาลพลเอก ประยุทธ์ มาจาก ส.ส.พรรคร่วมรัฐบาลที่เป็นตัวแทนของประชาชนในการเข้ามาแก้ปัญหาอย่างแท้จริง ทั้งนี้ อยากแนะนําให้นายจาตุรนต์อย่ารีบเล่นใหญ่ แค่ทวงคืนพื้นที่ให้ตระกูลฉายแสงให้ได้ก่อนจะดีกว่า เพราะคนในพื้นที่คงเกิดคําถามแล้วว่า ตระกูลฉายแสงอยู่ต่อแล้วประชาชนจะได้อะไร
รัฐบาลไทย-ข่าวทำเนียบรัฐบาล-ประกาศ​ ขสมก.​ ประจำวันที่ 31 สิงหาคม 2564 พบพนักงานติดเชื้อไวรัส COVID-19 จำนวน 14 ราย
วันอังคารที่ 31 สิงหาคม 2564
ประกาศ​ ขสมก.​ ประจําวันที่ 31 สิงหาคม 2564 พบพนักงานติดเชื้อไวรัส COVID-19 จํานวน 14 ราย
ประกาศ​ ขสมก.​ ประจําวันที่ 31 สิงหาคม 2564 พบพนักงานติดเชื้อไวรัส COVID-19 จํานวน 14 ราย
1)​ พนักงานขับรถโดยสารธรรมดา สาย 62 เพศชาย อายุ 33 ปี
2)​ พนักงานเก็บค่าโดยสารรถธรรมดา สาย 84 ก เพศหญิง อายุ 56 ปี
3)​ พนักงานเก็บค่าโดยสารรถปรับอากาศ สาย 67 เพศหญิง อายุ 31 ปี
4)​ พนักงานธุรการ ระดับ 2 งานบริหารงานบุคคล เขตการเดินรถที่ 3 เพศหญิง อายุ 44 ปี
5) พนักงานขับรถโดยสารปรับอากาศ สาย 509 เพศหญิง อายุ 37 ปี
6)​ พนักงานเก็บค่าโดยสารรถธรรมดา สาย 23 เพศหญิง อายุ 40 ปี
7)​ พนักงานเก็บค่าโดยสารรถธรรมดา สาย 101 เพศหญิง อายุ 20 ปี
8)​ พนักงานเก็บค่าโดยสารรถปรับอากาศ สาย 138 เพศหญิง อายุ 50 ปี
9) พนักงานขับรถโดยสารธรรมดา สาย 7 เพศชาย อายุ 33 ปี
10) พนักงานเก็บค่าโดยสารรถธรรมดา สาย 32 เพศหญิง อายุ 56 ปี (ปัจจุบันปฏิบัติหน้าที่นายท่าปล่อยรถโดยสาร สาย 519 ณ อู่สวนสยาม)
11)​ พนักงานขับรถโดยสารธรรมดา สาย 84 ก เพศชาย อายุ 48 ปี
12)​ พนักงานขับรถโดยสารธรรมดา สาย 22 เพศหญิง อายุ 29 ปี
13)​ พนักงานธุรการ ระดับ 3 งานสวัสดิการ กลุ่มงานพัฒนาระบบสวัสดิการ สํานักการเจ้าหน้าที่ เพศชาย อายุ 45 ปี
14) พนักงานขับรถโดยสารปรับอากาศ สาย 509 เพศชาย อายุ 36 ปี
รัฐบาลไทย-ข่าวทำเนียบรัฐบาล-ดีอีเอส เผย 4 แบงก์ถูกอ้างชื่อในเฟคนิวส์ปล่อยกู้-แจกเงินปีใหม่
วันเสาร์ที่ 18 ธันวาคม 2564
ดีอีเอส เผย 4 แบงก์ถูกอ้างชื่อในเฟคนิวส์ปล่อยกู้-แจกเงินปีใหม่
ดีอีเอส เผย 4 แบงก์ถูกอ้างชื่อในเฟคนิวส์ปล่อยกู้-แจกเงินปีใหม่
“นพวรรณ”โฆษกดีอีเอสฝ่ายการเมืองเปิดข้อมูลศูนย์ต่อต้านข่าวปลอมสัปดาห์ที่ผ่านมาพบชื่อ4แบงก์ถูกแอบอ้างปล่อยข่าวลวง/บิดเบือนเรื่องการลงทะเบียนกู้ยืมสินเชื่อดอกเบี้ยต่ําและแจกเงินสดปีใหม่
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่ 10-16ธ.ค. 64โดยศูนย์ต่อต้านข่าวปลอมพบมีการแอบอ้างชื่อธนาคารได้แก่ธนาคารกรุงไทยธนาคารออมสินธนาคารอาคารสงเคราะห์(ธอส.)และธนาคารเพื่อการเกษตรและสหกรณ์การเกษตร(ธกส.)เพื่อหลอกลวงและบิดเบือนสร้างความเข้าใจผิดกับประชาชนโดยมีทั้งเรื่องการเปิดลงทะเบียนกู้ยืมปล่อยสินเชื่อโดยผ่อนชําระรายเดือนและอัตราดอกเบี้ยต่ําแจกเงินสดเป็นของขวัญปีใหม่เป็นต้น
โดยจากการประสานงานของศูนย์ฯได้รับผลการตรวจสอบแล้ว3เรื่องว่าเป็นข่าวปลอมได้แก่ข่าวกรุงไทยให้ยืมปิดหนี้ตามนโยบายรัฐดอกเบี้ยต่ําทุกอาชีพ50,000 - 200,000บาท ข่าวกรุงไทยเปิดเงินกู้5,000 - 300,000บาทใช้แค่บัตรประชาชนสามารถยืมได้ทุกสาขาอาชีพผ่านไลน์@935kfjpa และข่าวออมสินเปิดสินเชื่อQRรายวันวงเงินกู้30,000-500,000บาท
ขณะที่อยู่ระหว่างรอผลตรวจสอบ2เรื่องได้แก่เรื่องธ.ออมสินเปิดลงทะเบียนให้กู้ยืมวงเงิน30,000บาทผ่อน1,000บาทและธ.กรุงไทยปล่อยสินเชื่อ"กรุงไทยใจดี"ให้ยืม1แสนบาทผ่อนเดือนละ1,653บาทนอกจากนี้มีอีก2เรื่องที่อยู่ระหว่างการประสานได้แก่เรื่องธ.ออมสินธ.ก.ส.และธอส.เตรียมของขวัญปีใหม่ให้ลูกค้าประวัติชําระดีรับเงินสดรายละ500-1,000บาทและเรื่องดีแทคเปิดให้ลงทะเบียนกู้ยืมวงเงินสูงสุด8แสนบาท
สําหรับภาพรวมในรอบสัปดาห์ล่าสุดนี้มีข้อความที่เข้ามาทั้งสิ้น11,468,938ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน189ข้อความรวมเรื่องที่ต้องดําเนินการตรวจสอบ97เรื่องในจํานวนนี้เป็นข่าวเกี่ยวกับโควิด26เรื่อง
ทางด้านข่าวปลอมที่มีคนสนใจสูงสุด5อันดับแรกได้แก่อันดับ1กรุงไทยให้กู้เงินผ่านไลน์@935kfjpaโดยใช้แค่บัตรประชาชนเท่านั้นอันดับ2ผู้ที่เป็นริดสีดวงเสี่ยงเป็นโรคมะเร็งลําไส้ใหญ่อันดับ3เวลาเที่ยงคืนถึงตี3รังสีคอสมิกเข้าใกล้โลกหากเปิดมือถือไว้ร่างกายจะได้รับอันตรายอันดับ4ภาคใต้เตรียมรับมือพายุไซโคลนอัสนีในอีก5วันและอันดับ5ใส่ผ้าอนามัยแผ่นเดิมเป็นเวลานานๆทําให้เป็นโรคมะเร็งปากมดลูก
“เรายังคงต้องการความร่วมมือจากประชาชนเพื่อเข้ามามีส่วนช่วยในการแก้ปัญหาข่าวปลอมอย่างต่อเนื่องเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
************
รัฐบาลไทย-ข่าวทำเนียบรัฐบาล-พร้อม! สปสช. เพิ่มสายด่วนเป็น 3,000 คู่สาย รับผู้ป่วยโควิดหลังสงกรานต์ กลุ่มเสี่ยง โทร. 1330 กด 18 ผู้ป่วยทั่วไป กด 14
วันจันทร์ที่ 4 เมษายน 2565
พร้อม! สปสช. เพิ่มสายด่วนเป็น 3,000 คู่สาย รับผู้ป่วยโควิดหลังสงกรานต์ กลุ่มเสี่ยง โทร. 1330 กด 18 ผู้ป่วยทั่วไป กด 14
.....
จากสถานการณ์โควิด-19 ในประเทศที่ยังพบผู้ติดเชื้อต่อเนื่อง และคาดว่าช่วงหลังเทศกาลสงกรานต์จะมีผู้ติดเชื้อเพิ่มขึ้นอีก สํานักงานหลักประกันสุขภาพแห่งชาติ (สปสช.) จึงเพิ่มคู่สายของสายด่วน 1330 เป็น 3,000 คู่สาย โดยเจ้าหน้าที่ของ สปสช. และอาสาสมัครจะเป็นผู้รับเรื่อง รวมถึงระบบแชทใน LINE สปสช. @nhso, เฟซบุ๊ก สปสช. ฯลฯ
.
ขอย้ําว่า หากเป็นผู้ป่วยกลุ่มเสี่ยง (กลุ่ม 608, เด็ก 0 - 5 ปี, คนพิการ, ผู้ป่วยติดเตียง) โทร. 1330 กด 18 ซึ่งจะเข้าสู่ระบบการรักษาที่บ้าน (Home Isolation) ก่อนประสานหาเตียงเพื่อเข้ารักษาใน รพ. ต่อไป ส่วนประชาชนที่ติดเชื้อโควิด-19 ทุกสิทธิการรักษาที่ไม่ใช่กลุ่มเสี่ยง โทร. 1330 กด 14 หรือลงทะเบียนได้ที่https://crmsup.nhso.go.th/#TicketHIหรือ LINE สปสช. @nhso เพื่อเข้าสู่ระบบการรักษาต่อไป
.
นอกจากสายด่วน 1330 แล้ว ประชาชนสามารถติดต่อสายด่วนของแต่ละจังหวัดได้เช่นกัน ผ่านเฟซบุ๊ก สนง.สาธารณสุขจังหวัด หรือหากเป็นผู้ติดเชื้อที่เข้ากลุ่มสีเหลือง – แดง (ดูหลักเกณฑ์ได้ที่www.nhso.go.th/news/3527) สามารถใช้สิทธิ UCEP Plus รักษาใน รพ.รัฐ – เอกชน ที่อยู่ใกล้ได้ทุกแห่งโดยไม่เสียค่าใช้จ่าย หรือโทร. 1669
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บขส. คว้าแชมป์ทำคะแนนสูงสุดอันดับ 1 ของหน่วยงานในสังกัดกระทรวงคมนาคม
วันเสาร์ที่ 28 สิงหาคม 2564
บขส. คว้าแชมป์ทําคะแนนสูงสุดอันดับ 1 ของหน่วยงานในสังกัดกระทรวงคมนาคม
จากการประเมินคุณธรรมและความโปร่งใสในการดําเนินงานของหน่วยงานภาครัฐ ปี 2564
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้ประกาศผลการประเมินคุณธรรมและความโปร่งใส ในการดําเนินงานของหน่วยงานภาครัฐ (Integrity and Transparency Assessment : ITA) ประจําปีงบประมาณ2564 โดย บขส. ได้คะแนน 95.82 อยู่ในระดับ AA ซึ่งเป็นคะแนนสูงสุดอันดับที่ 1 ของหน่วยงาน ในสังกัดกระทรวงคมนาคม (18 หน่วยงาน) และอยู่ในอันดับที่ 16 ของหน่วยงานรัฐวิสาหกิจที่เข้าร่วมการประเมิน ITA (51 หน่วยงาน)
กรรมการผู้จัดการใหญ่ บขส. กล่าวด้วยว่า การที่ บขส. ได้คะแนนการประเมินสูงกว่าปีที่ผ่านมา จากคะแนน 77.05 เป็นผลมาจากการที่ผู้บริหาร และพนักงาน ร่วมแรงร่วมใจกันปรับปรุงกระบวนการทํางานในแต่ละด้าน ให้สอดคล้องตามเกณฑ์ชี้วัด รวมทั้งได้นําข้อบกพร่องในปี 2563 มาปรับปรุงแก้ไข เพื่อให้การดําเนินงานมีคุณภาพ และจะช่วยกันรักษามาตรฐานการบริหารจัดการองค์กรที่ดี มีคุณธรรม และความโปร่งใส เพื่อสร้างความเชื่อมั่น ให้กับประชาชน และผู้มีส่วนได้ส่วนเสียต่อไป
รัฐบาลไทย-ข่าวทำเนียบรัฐบาล-นางจันทิรา บุรุษพัฒน์ ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรโครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” รุ่นที่ 59
วันศุกร์ที่ 5 สิงหาคม 2565
นางจันทิรา บุรุษพัฒน์ ผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรโครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” รุ่นที่ 59
เมื่อวันที่ 5 สิงหาคม 2565 ณ โรงแรม เบลล่า บี บางกรวย จังหวัดนนทบุรี
นางจันทิรา บุรุษพัฒน์ ผู้ตรวจราชการกระทรวงคมนาคม กล่าวว่า ขอแสดงความยินดีกับข้าราชการทุกคนที่ผ่านการประเมินและได้รับวุฒิบัตรหลักสูตร “ฉันคือ...ข้าราชการที่ดี” ทั้ง 77 คน ซึ่งถือว่าเป็นความโชคดีของทุกท่านเป็นอย่างมากที่มีโอกาสได้เข้ารับการฝึกอบรมหลักสูตรนี้ ได้มีโอกาสใช้ชีวิตร่วมกัน ซึ่งเป็นไปตามวัตถุประสงค์ที่สําคัญของโครงการนี้ คือ การส่งเสริมการทํางานเป็นทีม พัฒนาเครือข่ายและสร้างสายสัมพันธ์ที่ดีระหว่างข้าราชการในสังกัดกระทรวงคมนาคม อันก่อให้เกิดการเรียนรู้ที่จะอยู่ร่วมกัน แลกเปลี่ยนความคิดเห็นกัน เรียนรู้จากประสบการณ์หลังจากผ่านวิกฤตของสถานการณ์การแพร่ระบาดของโรคติดเชื้อ COVID-19 เชื่อเป็นอย่างยิ่งว่าข้าราชการทุกคนที่ผ่านการฝึกอบรมหลักสูตรนี้ มีความพร้อมที่จะเติบโตสู่การเป็นข้าราชการที่ดี และเป็นกําลังสําคัญของการพัฒนาประเทศในอนาคต และขอให้ทุกคนจงตระหนักไว้เสมอว่า “การเป็นข้าราชการที่ดี คือศักดิ์ศรีของตัวข้าราชเอง จะนํามาซึ่งความน่าเชื่อถือและความไว้วางใจจากประชาชน” เจตนารมณ์และเป้าหมายที่สําคัญในการปฏิบัติราชการ คือ ข้าราชการต้องปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ นําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม
โครงการสัมมนาสานสัมพันธ์ข้าราชการ ภายใต้หลักสูตร “ฉันคือ...ข้าราชการที่ดี” มีข้าราชการบรรจุใหม่จากส่วนราชการในสังกัดกระทรวงคมนาคมเข้าร่วมโครงการ รวม 77 คน โดยดําเนินกิจกรรมสานสัมพันธ์ข้าราชการ ซึ่งมีเนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ที่สํานักงาน ก.พ. กําหนด จัดขึ้นระหว่างวันที่ 1 - 5 สิงหาคม 2565 ณ โรงแรม เบลล่า บี บางกรวย จังหวัดนนทบุรี
รัฐบาลไทย-ข่าวทำเนียบรัฐบาล-ไอแบงก์ ร่วมเดินหน้าประเทศไทย เข้าร่วมงาน "Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม”
วันศุกร์ที่ 20 พฤษภาคม 2565
ไอแบงก์ ร่วมเดินหน้าประเทศไทย เข้าร่วมงาน "Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม”
ธนาคารอิสลามแห่งประเทศไทย (ไอแบงก์) เข้าร่วมงาน "Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม”
ธนาคารอิสลามแห่งประเทศไทย (ไอแบงก์) เข้าร่วมงาน "Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม” ซึ่งเป็นงานที่เปิดโอกาสให้ทุกภาคส่วนที่เกี่ยวข้องร่วมกันแบ่งปันประสบการณ์ และแสดงความคิดเห็นอย่างสร้างสรรค์เพื่อร่วมกันขับเคลื่อนประเทศไทยให้ประชาชนมีคุณภาพชีวิตที่ดีกว่าเดิม โดยมี พลเอก ประยุทธ์ จันทร์โอชา นายกรัฐมนตรี ให้เกียรติเป็นประธานกล่าวเปิดงานและและกล่าวปาฐกกถาพิเศษ และในโอกาสนี้ นายกรัฐมนตรีได้ให้เกียรติเยี่ยมชมบูธ ไอแบงก์ ซึ่งมี นายวุฒิชัย สุระรัตน์ชัย กรรมการและผู้จัดการธนาคาร พร้อมด้วยผู้บริหารให้การต้อนรับ ณ รอยัล พรารากอน ฮอลล์ สยามพารากอน
ภายในงาน ไอแบงก์ได้ออกบูธบริการให้คําปรึกษาทางการเงินพร้อมเสนอมาตรการให้ความช่วยเหลือลูกหนี้ที่ได้รับผลกระทบจากพิษเศรษฐกิจ อาทิ มาตรการแก้หนี้ระยะยาวด้วยการรีไฟแนนซ์ (Refinance) และการรวมหนี้ (Debt Consolidation) ที่จะช่วยแบ่งเบาภาระลูกหนี้ด้วยการรวมหนี้สินเชื่อบ้านของธนาคารร่วมกันหนี้สินเชื่ออื่น ๆ ของสถาบันการเงินอื่น อีกทั้งยังมีมาตรการปรับปรุงโครงสร้างหนี้ของลูกค้าทั่วไปที่เริ่มมีปัญหา และ มาตรการปรับปรุงโครงสร้างหนี้สําหรับลูกหนี้ที่มีปัญหา NPF นอกจากนี้ยังมีผลิตภัณฑ์ด้านสินเชื่อได้แก่ โครงการชุมชนซื่อสัตย์ โครงการสินเชื่อเพื่อคนรากหญ้าให้สามารถได้เข้าถึงแหล่งเงินทุนของสถาบันการเงินและหลุดพ้นจากหนี้นอกระบบ และยังมีผลิตภัณฑ์อื่นอีกมากมาย
ผู้สนใจสามารถเข้าร่วมงานและรับคําปรึกษาทางการเงิน ได้ที่บูธไอแบงก์ โซนธนาคาร บูธเลขที่ B08 ระหว่างวันที่ 19 - 20 พฤษภาคม 2565 ตั้งแต่เวลา 09.00 - 18.00 น. สอบถามข้อมูลเพิ่มเติ่ม โทร. iBank Call Center 1302
รัฐบาลไทย-ข่าวทำเนียบรัฐบาล-เอาจริง! รัฐดำเนินคดีผู้ทุจริตโครงการ “เราเที่ยวด้วยกัน - คนละครึ่ง - เราชนะ” รวม 435 คดี
วันพุธที่ 20 เมษายน 2565
เอาจริง! รัฐดําเนินคดีผู้ทุจริตโครงการ “เราเที่ยวด้วยกัน - คนละครึ่ง - เราชนะ” รวม 435 คดี
.....
ที่ประชุม ครม. (19 เม.ย. 65) รับทราบรายงานความคืบหน้าการดําเนินคดีอาญากับผู้ทุจริตโครงการรัฐ ทั้งเราเที่ยวด้วยกัน คนละครึ่ง และเราชนะ ในช่วงวันที่ 1 ก.ย. 64 - 1 ม.ค. 65 รวมทั้งสิ้น 435 คดี
.
แบ่งเป็นโครงการเราเที่ยวด้วยกัน 323 คดี/ โครงการคนละครึ่ง 110 คดี/ โครงการเราชนะ 2 คดี โดยล่าสุดมีคดีที่อยู่ระหว่างการสอบสวน 363 คดี สอบสวนเสร็จส่งพนักงานอัยการแล้ว 37 คดี และอื่นๆ เช่น ชดใช้ค่าเสียหายก่อนร้องทุกข์ ถอนคําร้องทุกข์ อีก 35 คดี
.
ตัวอย่างข้อหาที่กระทําผิด ได้แก่ การร่วมกันฉ้อโกงโดยแสดงตนเป็นคนอื่น ฉ้อโกงประชาชน ฉ้อโกงและนําข้อมูลอันเป็นเท็จเข้าสู่ระบบคอมพิวเตอร์
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เตรียมรับอากาศหนาวหลัง 9 พ.ย. ไทยตอนบนอุณหภูมิลด 3 - 7 องศาฯ
วันอังคารที่ 9 พฤศจิกายน 2564
เตรียมรับอากาศหนาวหลัง 9 พ.ย. ไทยตอนบนอุณหภูมิลด 3 - 7 องศาฯ
....
กรมอุตุนิยมวิทยา พยากรณ์อากาศ 7 วันข้างหน้า บริเวณความกดอากาศสูงหรือมวลอากาศเย็นกําลังแรงระลอกใหม่จากประเทศจีนจะแผ่ลงมาปกคลุมประเทศไทยตอนบนและทะเลจีนใต้ ทําให้มีฝนฟ้าคะนองเกิดขึ้นได้ หลังจากนั้นในช่วงวันที่ 9 - 13 พ.ย. 64 จะมีอากาศเย็นถึงหนาวกับมีลมแรง อุณหภูมิจะลดลง 3 - 7 องศาเซลเซียส ในภาคตะวันออกเฉียงเหนือก่อน ส่วนภาคภาคเหนือ ภาคกลางภาคตะวันออก รวมทั้งกรุงเทพและปริมณฑล อุณหภูมิจะลดลง 3 - 5 องศาเซลเซียส
.
ซึ่งปีนี้อากาศเย็นถึงหนาวนานกว่าปกติ เนื่องจากประเทศไทยได้รับอิทธิพลมาจากมรสุมช่วงเดือนที่ผ่านมาทําให้บริเวณที่เคยมีฝนตกชุก อุณหภูมิจะลดลงกว่าปกติ ขอให้ประชาชนเตรียมรับมือกับสภาพอากาศช่วงปีใหม่ที่กําลังเข้ามาถึงนี้
.
สําหรับมรสุมตะวันออกเฉียงเหนือที่พัดปกคลุมอ่าวไทยและภาคใต้จะมีกําลังแรงขึ้น ทําให้ภาคใต้ยังคงมีฝนตกต่อเนื่อง ส่วนคลื่นลมบริเวณอ่าวไทยจะมีกําลังแรงขึ้น ขอให้ระวังอันตรายจากฝนที่ตกหนักซึ่งอาจทําให้เกิดน้ําท่วมฉับพลันและน้ําป่าไหลหลากได้ ชาวเรือควรเดินเรือด้วยความระมัดระวัง เรือเล็กบริเวณอ่าวไทยควรงดออกจากฝั่ง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดกระทรวงเกษตรฯ ติดตามโครงการยกระดับแปลงใหญ่
วันศุกร์ที่ 3 ธันวาคม 2564
รองปลัดกระทรวงเกษตรฯ ติดตามโครงการยกระดับแปลงใหญ่
รองปลัดกระทรวงเกษตรฯ ติดตามโครงการยกระดับแปลงใหญ่ เร่งขับเคลื่อนงานให้ได้ตามเป้าหมายโครงการเพื่อประโยชน์พี่น้องเกษตรกร
นายอําพันธุ์ เวฬุตันติ รองปลัดกระทรวงเกษตรและสหกรณ์ ลงพื้นที่ติดตามการดําเนินโครงการยกระดับแปลงใหญ่ด้วยเกษตรสมัยใหม่ และเชื่อมโยงตลาด ณ จังหวัดประจวบคีรีขันธ์ โดยจังหวัดประจวบคีรีขันธ์มีแปลงใหญ่ที่เข้าร่วมโครงการยกระดับแปลงใหญ่ฯ จํานวน 19 แปลง รวมงบประมาณที่ขอสนับสนุนกว่า 55 ล้านบาท ซึ่งเบิกจ่ายไปแล้วกว่าร้อยละ 91
จากนั้นได้ลงพื้นที่เยี่ยมแปลงใหญ่โคนม หมู่ที่ 15 ตําบลอ่าวน้อย อําเภอเมือง จังหวัดประจวบคีรีขันธ์ ซึ่งประกอบกิจกรรมการเลี้ยงโคนมและผลิตนม ปัจจุบันมีสมาชิกจํานวน 41 ราย และพื้นที่การผลิต 693 ไร่ เข้าร่วมโครงการยกระดับแปลงใหญ่ฯ โดยจัดทําแผนการผลิตขอรับการสนับสนุนจัดซื้อจัดจ้าง โรงคลุมวัตถุดิบอาหารหยาบ 1 หลัง เครื่องชั่งรถบรรทุกแบบแท่นชั่งลอย จํานวน 1 ชุด และถังเก็บน้ํานมดิบขนาด 15,000 ลิตร ซึ่งใช้งบประมาณ 2,728,224 บาท คาดว่าสามารถจัดซื้อจัดจ้างได้ภายในเดือนธันวาคม 2564 ตามแผนที่กําหนด
อย่างไรก็ตาม ได้กําชับให้หน่วยงานที่เกี่ยวข้องในพื้นที่เร่งรัดติดตามการดําเนินงานอย่างใกล้ชิด เพื่อไม่ให้เกิดข้อผิดพลาด และหลังจากจัดซื้อจัดจ้างเสร็จ ให้ติดตามดูแลแปลงใหญ่อย่างต่อเนื่อง เพื่อให้แปลงใหญ่สามารถดําเนินกิจการได้อย่างมีประสิทธิภาพ เป็นไปตามวัตถุประสงค์ของโครงการฯ ต่อไป
ทั้งนี้ โครงการยกระดับแปลงใหญ่ด้วยเกษตรสมัยใหม่ และเชื่อมโยงตลาด เป็นโครงการที่ได้รับการตอบรับที่ดีจากเกษตรกร สามารถช่วยแก้ไขปัญหาภาคการเกษตรที่มีอยู่ได้เป็นอย่างดี กระทรวงเกษตรและสหกรณ์คาดว่าแปลงใหญ่ที่เข้าร่วมโครงการฯ จะสามารถใช้ประโยชน์จากเครื่องมือ วัสดุ อุปกรณ์ที่ได้รับการสนับสนุนอย่างเต็มที่ สามารถสร้างรายได้เพิ่มขึ้น ลดต้นทุนการผลิต และผลิตสินค้าได้อย่างมีคุณภาพมาตรฐานตามที่ตลาดต้องการ และขณะนี้กระทรวงเกษตรฯ กําลังดําเนินการขอรับการสนับสนุนงบประมาณโครงการฯ ในรอบ 2 เพื่อการพัฒนาแปลงใหญ่ให้ครอบคลุมทั่วถึงมากขึ้นต่อไป
รัฐบาลไทย-ข่าวทำเนียบรัฐบาล-โฆษกรัฐบาลป้อง “บิ๊กตู่” โต้เพื่อไทย ก้าวไม่พ้น “ทักษิณ” เหน็บนายว่าขี้ข้าพลอย ออกโรงป้องผู้นำตัวจริง ชี้หนทางกลับบ้านต้องมาต่อสู้คดี
วันพุธที่ 20 กรกฎาคม 2565
โฆษกรัฐบาลป้อง “บิ๊กตู่” โต้เพื่อไทย ก้าวไม่พ้น “ทักษิณ” เหน็บนายว่าขี้ข้าพลอย ออกโรงป้องผู้นําตัวจริง ชี้หนทางกลับบ้านต้องมาต่อสู้คดี
โฆษกรัฐบาลป้อง “บิ๊กตู่” โต้เพื่อไทย ก้าวไม่พ้น “ทักษิณ” เหน็บนายว่าขี้ข้าพลอย ออกโรงป้องผู้นําตัวจริง ชี้หนทางกลับบ้านต้องมาต่อสู้คดี
วันที่ 20 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่นายชลน่าน ศรีแก้ว หัวหน้าพรรคเพื่อไทย ระบุใคร ๆ ก็อยากกลับบ้านและมั่นใจว่าประชาชนค่อนประเทศต้อนรับนายทักษิณกลับบ้าน ว่า ไม่แปลกที่นายชลน่าน จะไม่รู้ว่าควรใช้กลไกใดในการกลับมา เพราะรู้อยู่แก่ใจว่านายทักษิณเป็นนักโทษหนีคดี ดังนั้นหนทางเดียวเท่านั้นคือการกลับมาต่อสู้คดีในประเทศ จึงเฉไฉไปว่านายทักษิณเป็นผู้ลี้ภัยทางการเมืองจึงมีสิทธิตามกฎหมาย ส่วนความมั่นใจว่าประชาชนค่อนประเทศพร้อมต้อนรับนายทักษิณนั้น คงเป็นความรู้สึกของนายชลน่านและพรรคเพื่อไทยเพียงฝ่ายเดียว เพราะเชื่อว่าคนไทยจํานวนไม่น้อยเช่นกันที่เห็นธาตุแท้ของนายทักษิณแล้ว
ส่วนกรณีที่นายอนุสรณ์ เอี่ยมสะอาด สมาชิกพรรคเพื่อไทย ออกมาสมทบว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม ไม่สามารถควบคุมอารมณ์ จวนตัวนอกสคริปต์จนเสียทรงไปพาดพิงอดีตนายกรัฐมนตรี ทําให้นายทักษิณต้องออกมาพูดผ่านรายการแคร์ คิด เคลื่อน ไทย ทางเฟซบุ๊ก CARE ว่า สุดท้ายพรรคเพื่อไทยก็ก้าวข้ามนายทักษิณไม่พ้น เพราะทุกลมหายใจเข้าออกคือนายทักษิณเท่านั้น เข้าทํานองนายว่าขี้ข้าพลอย ดาหน้าออกมาปกป้องผู้นําตัวจริงกันขนานใหญ่ แต่ลืมไปว่าคนของตัวเองใช้วาจาส่อเสียด ประชดประชัน เปรียบเปรยแบบไม่น่าฟังในการอภิปราย จึงจําเป็นต้องอธิบายให้เกิดความชัดเจน ส่วนข้อแนะนําที่ให้นายกรัฐมนตรีก้าวข้ามนายทักษิณ และควรตั้งสติเตรียมตัวตอบคําถามฝ่ายค้านที่จะใช้เวลาอภิปรายถึง 30 ชั่วโมงนั้น เชื่อว่านายกรัฐมนตรีไม่รู้สึกหวั่นไหวอะไรกับคําพูดของนายอนุสรณ์ เพราะเป็นสไตล์ของคนเพื่อไทยที่ชอบสวมบทบาทนักสร้างวาทกรรม ปั้นคําพูดที่สวยหรูหรือคําขู่เป็นประจําอยู่แล้ว
รัฐบาลไทย-ข่าวทำเนียบรัฐบาล-การรถไฟแห่งประเทศไทย มอบน้ำดื่มและผลผลิตจากโครงการต้นแบบสถานี/ซุ้มสวยงาม พืชผักกินได้ แก่องค์กรปกครองส่วนท้องถิ่น
วันพฤหัสบดีที่ 3 มีนาคม 2565
การรถไฟแห่งประเทศไทย มอบน้ําดื่มและผลผลิตจากโครงการต้นแบบสถานี/ซุ้มสวยงาม พืชผักกินได้ แก่องค์กรปกครองส่วนท้องถิ่น
ช่วยเหลือผู้ประสบอุทกภัยในพื้นที่จังหวัดชายแดนใต้
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) เปิดเผยว่า นายนิรุฒ มณีพันธ์ ผู้ว่าการรถไฟแห่งประเทศไทย มีความห่วงใยพี่น้องประชาชนในพื้นที่จังหวัดชายแดนใต้ที่ประสบความเดือดร้อนจากอุทกภัยน้ําท่วม โดยมอบหมายให้ รฟท. จัดกิจกรรมมวลชนสัมพันธ์ นําน้ําดื่มจํานวน 1,200 ขวด และผลผลิตจากโครงการต้นแบบสถานี/ซุ้มสวยงาม พืชผักกินได้ ตามหลักเศรษฐกิจพอเพียง มอบให้แก่ตัวแทนองค์กรปกครองส่วนท้องถิ่นในพื้นที่ ตําบลรือเสาะ อําเภอรือเสาะ จังหวัดนราธิวาส เพื่อส่งต่อความช่วยเหลือไปยังพี่น้องประชาชนที่ได้รับความเดือดร้อนภายในพื้นที่
นอกจากนี้ ยังสั่งการให้เจ้าหน้าที่ ทําหน้าที่เป็นหน่วยงานสนับสนุน คอยประสานให้ความช่วยเหลือแก่พี่น้องประชาชนในพื้นทีจังหวัดชายแดนภาคใต้อย่างต่อเนื่อง ทั้งการเดินทาง ลําเลียงขนส่ง การจัดหาน้ําดื่มสะอาด วัตถุดิบการประกอบอาหาร รวมถึงข้าวของเครื่องใช้ที่จําเป็นต่อการดํารงชีวิต
ทั้งนี้ ที่ผ่านมา ผู้ว่า รฟท. มีนโยบายสนับสนุนให้ รฟท. ดําเนินกิจกรรมสาธารณะที่เป็นประโยชน์ต่อชุมชนอย่างต่อเนื่อง เพื่อสร้างความสัมพันธ์อันดีระหว่างรฟท. กับชุมชนพื้นที่โดยรอบทางรถไฟ รวมถึงพี่น้องประชาชนในพื้นที่ชายแดนใต้ ตลอดจนมุ่งสร้างการมีส่วนร่วมจากชุมชน โดยเปิดรับฟังความคิดเห็นจากทุกภาคส่วน เพื่อนํามาพัฒนาต่อยอดการให้บริการเดินรถ รวมถึงกิจกรรมด้านอื่นในทุกมิติ ให้เกิดประโยชน์สูงสุดต่อประชาชนส่วนรวม
รัฐบาลไทย-ข่าวทำเนียบรัฐบาล-นายกฯ กล่าวถ้อยแถลงในพิธีเปิดงาน Hainan Expo 2022 และ Global Consumption Forum เน้นย้ำความร่วมมือทางเศรษฐกิจในทุกมิติ พร้อมพัฒนาความสัมพันธ์หุ้นส่วนเชิงยุทธศาสตร์อย่างรอบด้าน
วันจันทร์ที่ 25 กรกฎาคม 2565
นายกฯ กล่าวถ้อยแถลงในพิธีเปิดงาน Hainan Expo 2022 และ Global Consumption Forum เน้นย้ําความร่วมมือทางเศรษฐกิจในทุกมิติ พร้อมพัฒนาความสัมพันธ์หุ้นส่วนเชิงยุทธศาสตร์อย่างรอบด้าน
นายกฯ กล่าวถ้อยแถลงในพิธีเปิดงาน Hainan Expo 2022 และ Global Consumption Forum เน้นย้ําความร่วมมือทางเศรษฐกิจในทุกมิติ พร้อมพัฒนาความสัมพันธ์หุ้นส่วนเชิงยุทธศาสตร์อย่างรอบด้าน
วันนี้ (25 กรกฎาคม 2565) เวลา 10.25 น. ตามเวลาไทย (ตรงกับเวลา 11.25 น. ของจีน) ณ นครไหโข่ว มณฑลไห่หนาน สาธารณรัฐประชาชนจีน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถ้อยแถลงผ่านระบบวีดิทัศน์ในพิธีเปิดงาน China International Consumer Products Expo 2022 (Hainan Expo 2022) ครั้งที่2 และงาน Global Consumption Forum ครั้งที่ 1 โดย นายธนกร วังบุญคงชนะ โฆษกประจําสํานักนายกรัฐมนตรี เปิดเผยสาระสําคัญถ้อยแถลง ดังนี้
นายกรัฐมนตรีขอบคุณคําเชิญของรัฐบาลจีน ซึ่งสะท้อนถึงความสัมพันธ์ทางเศรษฐกิจที่เติบโตของไทยและจีน ขอบคุณการรับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี อย่างสมพระเกียรติในวาระการเข้าร่วมพิธีเปิดโอลิมปิกและพาราลิมปิกฤดูหนาวของจีน รวมทั้งชื่นชมความสําเร็จในการจัดงาน
ไทยให้ความสําคัญกับความร่วมมือกับมณฑลต่าง ๆ ของจีน รวมถึงกับมณฑลไห่หนานในทุกมิติ ทั้งด้านเศรษฐกิจ การค้า การท่องเที่ยวและการเกษตร จึงยินดีที่ได้เป็นส่วนหนึ่งของงาน Hainan Expo 2022 และ Global Consumption Forum นี้ หวังว่าจะเป็นโอกาสให้สินค้าไทยได้เป็นที่รู้จักและนิยมในจีนมากยิ่งขึ้น เพื่อเพิ่มพูนการค้าและการลงทุนระหว่างไทยกับมณฑลไห่หนาน และขับเคลื่อนความร่วมมือไทย – มณฑลไห่หนานต่อไป
นายกรัฐมนตรียินดีกับพัฒนาการของท่าเรือการค้าเสรีของมณฑลไห่หนาน สะท้อนจากการขยายตัวทางเศรษฐกิจ และตัวเลขการค้าและการลงทุนระหว่างมณฑลไห่หนานกับต่างประเทศที่เพิ่มขึ้นอย่างมีนัยสําคัญ ชื่นชมว่างานนี้จะมีส่วนเพิ่มพูนการค้าการลงทุนระหว่างจีนกับประเทศในภูมิภาคจากปัจจัยที่ความตกลง RCEP เริ่มมีผลบังคับใช้เมื่อต้นปีที่ผ่านมา ซึ่งนายกรัฐมนตรีเชื่อมั่นว่า ท่าเรือการค้าเสรีไห่หนานจะมีบทบาทเป็น “สะพานการค้าและการลงทุน” ที่เชื่อมระหว่างจีนกับประเทศในอาเซียนและภูมิภาคอื่น ๆ ภายใต้ข้อริเริ่ม Belt and Road Initiative ของประธานาธิบดีสี จิ้นผิง
ทั้งนี้ ท่าเรือไห่หนานให้ความสําคัญกับการค้าเสรี สอดคล้องกับการส่งเสริมความร่วมมือทางเศรษฐกิจภายใต้กรอบเอเปค ซึ่งไทยเป็นเจ้าภาพในปีนี้ ภายใต้หัวข้อหลัก “Open. Connect. Balance.” มุ่งเน้นการอํานวยความสะดวกการค้าการลงทุน การฟื้นฟูความเชื่อมโยง และการส่งเสริมการเจริญเติบโตที่ยั่งยืนและครอบคลุม
ในตอนท้าย นายกรัฐมนตรีได้อวยพรให้งานประสบความสําเร็จตามเป้าหมาย ยืนยันความพร้อมจะพัฒนาความร่วมมือกับมณฑลไห่หนาน และกับรัฐบาลจีน เพื่อพัฒนา “ความสัมพันธ์หุ้นส่วนเชิงยุทธศาสตร์อย่างรอบด้าน” ไทย-จีนให้ก้าวหน้าในทุกมิติ เพื่อประโยชน์ของประเทศ ภูมิภาคและประชาคมระหว่างประเทศ
อนึ่ง งาน China International Consumer Products Expo (Hainan Expo) จัดขึ้นโดยกระทรวงพาณิชย์สาธารณรัฐประชาชนจีนร่วมกับรัฐบาลมณฑลไห่หนาน ระหว่างวันที่ 26-30 กรกฎาคม 2565 ณ นครไหโข่ว มณฑลไห่หนาน สาธารณรัฐประชาชนจีน ภายใต้หัวข้อ “Share Open Opportunities, Co-create a Better Life” เพื่อส่งเสริมโอกาสสําหรับสินค้าอุปโภคบริโภคโดยเฉพาะสินค้าที่มีคุณภาพสูงในการเข้าสู่ตลาดจีน
รัฐบาลไทย-ข่าวทำเนียบรัฐบาล-เช็กเลย ชุดตรวจ ATK 29 รายการ ผ่าน อย. แล้ว
วันพฤหัสบดีที่ 12 สิงหาคม 2564
เช็กเลย ชุดตรวจ ATK 29 รายการ ผ่าน อย. แล้ว
....
สํานักงานคณะกรรมการอาหารและยา (อย.) เผยรายชื่อชุดตรวจ ATK 29 รายการ (ข้อมูล ณ วันที่ 10 ส.ค. 64) ที่ได้รับการอนุญาตให้ผลิตและนําเข้า เช็กเลยที่https://www.fda.moph.go.th/.../Site.../test_kit_covid19.aspx
.
ขอประชาชนอย่าซื้อชุดตรวจผ่านช่องทางออนไลน์ เพราะอาจได้รับอุปกรณ์ที่ไม่ได้มาตรฐานเสี่ยงต่อการนําไปใช้ หรือแปลผลผิดพลาด
.
หากมีข้อสงสัยสอบถามได้ที่ สายด่วน อย. 1556
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส เผยมือโพสต์ข่าวปลอมป่วนนโยบายรัฐส่งท้ายปี 64
วันอาทิตย์ที่ 2 มกราคม 2565
ดีอีเอส เผยมือโพสต์ข่าวปลอมป่วนนโยบายรัฐส่งท้ายปี 64
ดีอีเอส เผยมือโพสต์ข่าวปลอมป่วนนโยบายรัฐส่งท้ายปี 64
“นพวรรณ”โฆษกดีอีเอสฝ่ายการเมืองเผยสถานการณ์ข่าวปลอมรอบสัปดาห์สุดท้ายปี64พบเฟคนิวส์มุ่งบิดเบือนปล่อยข่าวลวงเกี่ยวกับนโยบายรัฐและข่าวสารราชการติด4อันดับแรกคนสนใจมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่ 24-30ธ.ค. 64โดยศูนย์ต่อต้านข่าวปลอมมีข้อความที่เข้ามาทั้งสิ้น11,545,688ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน202ข้อความรวมเรื่องที่ต้องดําเนินการตรวจสอบ105เรื่องในจํานวนนี้เป็นข่าวเกี่ยวกับโควิด22เรื่อง
ทั้งนี้จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้ว58เรื่องพบว่าเป็นข่าวปลอมและข่าวบิดเบือนจํานวน16เรื่องและพบว่าเฟคนิวส์หมวดข่าวนโยบายรัฐและข่าวสารราชการยังมาแรงส่งท้ายปีโดยติดอยู่ใน4อันดับแรกของสถิติข่าวปลอม5อันดับที่มีคนสนใจสูงสุดประจําสัปดาห์
โดยข่าวปลอมที่มีคนสนใจสูงสุด5อันดับในสัปดาห์สุดท้ายของปี64ได้แก่อันดับ1ทหารไทยทําสงครามสู้รบกับพม่าบริเวณชายแดนอําเภอแม่สอดจ.ตากอันดับ2รัฐบาลให้สิทธิพิเศษศาสนาอิสลามมากกว่าศาสนาพุทธอันดับ3รถโดยสาร-รถบรรทุกที่มีค่าควันดําเกินกําหนดโทษปรับ2หมื่นบาทอันดับ4กรุงไทยส่งSMSให้ลงทะเบียนรับสิทธิ์โครงการคนละครึ่งเฟส4และอันดับ5เรื่องสารซักฟอกในสบู่เหลวถ้าใช้ร่วมกับสารประกอบตระกูลเอมีนจะกลายเป็นสารก่อมะเร็ง
“จํานวนเบาะแสข้อความและเรื่องที่เข้าเกณฑ์ตรวจสอบแม้จะยังมีเข้ามาต่อเนื่องแต่ในแง่ผลการตรวจสอบเห็นแนวโน้มจํานวนข่าวปลอมและข่าวบิดเบือนมีสัดส่วนลดลงเมื่อเทียบกับข่าวที่ได้รับการยืนยันว่าเป็นข่าวจริงผลการดําเนินงานของศูนย์ฯในส่วนนี้ถือว่าค่อนข้างประสบความสําเร็จในการกระตุ้นให้ประชาชนเข้ามามีส่วนร่วมในการแจ้งเบาะแสและเกิดการรับรู้ว่าควรตรวจสอบก่อนเชื่อก่อนแชร์”นางสาวนพวรรณกล่าว
ดังนั้นขอเชิญชวนประชาชนในการทํางานร่วมกับรัฐบาลและศูนย์ต่อต้านข่าวปลอมเพื่อช่วยกันแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**************
รัฐบาลไทย-ข่าวทำเนียบรัฐบาล-ดีอีเอส เตือนอย่าหลงเชื่อเอกสารปลอมรับรองการฉีดวัคซีนโควิด 19 สามารถจ้างผู้อื่นทำได้ แม้ไม่ได้ฉีดจริง
วันอังคารที่ 14 ธันวาคม 2564
ดีอีเอส เตือนอย่าหลงเชื่อเอกสารปลอมรับรองการฉีดวัคซีนโควิด 19 สามารถจ้างผู้อื่นทําได้ แม้ไม่ได้ฉีดจริง
ดีอีเอส เตือนอย่าหลงเชื่อเอกสารปลอมรับรองการฉีดวัคซีนโควิด 19 สามารถจ้างผู้อื่นทําได้ แม้ไม่ได้ฉีดจริง
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่า ตามที่ได้มีข่าวปรากฏในสื่อออนไลน์ต่างๆ ในประเด็นเรื่อง การรับทําเอกสารรับรองการฉีดวัคซีนโควิด 19 ทางออนไลน์ ซึ่งระบุว่าแม้ไม่ได้ฉีดวัคซีนก็สามารถออกเอกสารให้ได้ เป็นของแท้ที่ได้รับการรับรองนั้น ทางศูนย์ต่อต้านข่าวปลอมได้ตรวจสอบข้อเท็จจริงกับกรมควบคุมโรค กระทรวงสาธารณสุข พบว่า ข้อมูลดังกล่าวเป็นข้อมูลเท็จ ซึ่งได้ตรวจสอบเรื่องดังกล่าวและชี้แจงว่า เอกสารดังกล่าวที่มีการรับทําทางออนไลน์เป็นเอกสารปลอม โดยเอกสารรับรองการฉีดวัคซีนโควิด 19 ของจริงจะต้องออกโดยสถานที่ฉีดเท่านั้น ซึ่งผู้ที่ไม่ได้รับการฉีดวัคซีนจึงไม่สามารถได้รับเอกสารดังกล่าวได้แต่อย่างใด และขอเตือนให้ประชาชนอย่าหลงเชื่อเพราะการปลอมเอกสารราชการมีความผิดทางกฎหมาย ต้องระวางโทษทั้งจํา และปรับ
ดังนั้นขอให้ประชาชนอย่าหลงเชื่อ และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารเกี่ยวกับสถานการณ์ของโรคโควิด 19 ในประเทศไทย และวิธีการป้องกันตนเอง สามารถติดตามได้ที่เว็บไซต์ www.ddc.moph.go.th หรือโทร. 1422
นอกจากนี้ขอความร่วมมือประชาชนช่วยกันแก้ไขปัญหาข่าวปลอม เมื่อได้รับข่าวสารข้อมูลผ่านโซเชียล ควรตรวจสอบให้รอบด้าน เลือกเชื่อ เลือกแชร์ และสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87
******************